# Sent Pèire (Tolosan)

Sent Pèire (Tolosan)$^,$$^,$$^,$ (Saint-Pierre en francés) es una comuna lengadociana del Tolosan situada dins lo departament de la Nauta Garona e la region d'Occitània, ancianament de Miègjorn-Pirenèus.

## Geografia

Comuna del Tolosan dins l'airal urban situada a 21 km al nòrd-èst de la la vila.
Sent Pèire es sus la riba del Giron tèrme natural amb Vrudfuèlh al Nòrd. A l'èst lo tèrme es Le Borg de Sant Bernat e Taulat (qu'es dins lo departament de Tarn), al sud amb Gaure e a l'oèst amb La Valeta e Sent Marcèl e Paulèl.
Los escarts principals de la comuna son La Fauriá, Escalona, La Gracia, Pesquièr, La Bordassa, En Olivièr (Nolivièr), En Aisselièr (Naisselièr), per Sent Joan de las Pèiras e En Bret, En Barèl, En Coral, En Jalamat, La Colombièra, l'Ormeta per Sent Martin de las Pèiras. Le caplòc es a Sent Martin de las Pèiras.

## Istòria

La comuna de Sent Pière es eissida de la fusion de las ancianas comunas de Sent Joan de las Pèiras e Sent Martin de las Pèiras per ordenança del 5 de setembre de 1847.
* Pendent l'Ancian Regime, la comunautat de Sent Joan de las Pèiras èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Tanlèu 1790, Sent Joan de las Pèiras èra una comuna del canton de Vrufuèlh. Le vocable de la glèisa, annèxa de Gaure, es Sent Joan Baptista.
* La comunautat de Saint-Martin-des-Pierres o Saint-Martin-lès-Fauga (meteissas apertenéncias), venguèt tanben comuna del canton de Vrufuèlh en 1790. Le vocable de la glèisa, qu'èra annèxa del Borg de Sant Bernat, es Sent Martin.

## Administracion

Lista dels cònsols successius :
| Periòde | Periòde | Identitat | Etiqueta |
| març 2001 | 2020 | Joël Bouche | PS |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Vrufuèlh; es ara del canton de Puègbonieu.

## Demografia

modificar « persona »  v · d · m 
Evolucion demografica Populacion comunala actuala (2013): 263, totala: 270 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | 196 | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 126 | 134 | 115 | 135 | 201 | 209 | 245 | 250 | 248 253 |
| 2009 | 2010 |
| 247 252 | 252 259 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personas ligadas a la comuna

Joan de Fermat, mercant e banquièr de Tolosa, Borgés de Tolosa, Capitol en 1633 pel capitolat de Sant Estève. Comprèt en 1639 lo domeni e Castèl de La Fauriá e los drets de Nauta, Mejana e Bassa justícia pel consolat de Sent Joan de las Pèiras. Un procès suls drets feudals l'opausèt al sindic del convent dels Chartroses de Tolosa fins a sa mòrt en 1654.

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Dictionnaire des localités de la Haute-Garonne, p. 44 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 42 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 43 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html

## Véser tanben
### Articles connèxes

* Comunas de la Nauta Garona
* Portal de Lengadòc